**ТЕХНИЧЕСКА СПЕЦИФИКАЦИЯ**

**за**

***„*Изграждане на информационна инфраструктура на МРРБ и разработване**

**на електронни административни услуги”**

**По Обособена позиция № 1:**

***„Осигуряване на свързаност на системите на всички звена в рамките на МРРБ изграждане на обща архитектура на вътрешноадминистративните връзки и връзките с потребителите“***

**На проектно предложение:** „МРРБ – ефективна, модерна и прозрачна приходна администрация в услуга на гражданите и бизнеса”

# **1. ВЪВЕДЕНИЕ**

Настоящата спецификация има за цел да опише изискванията на Възложителя (МРРБ) относно изработването на проект за осигуряване на свързаност на всички звена в рамките на МРРБ, за изграждане на единна обща архитектура на вътрешноадминистративните връзки и връзките с потребителите (свързаност на МРРБ с изнесените звена на ГД „ПРР”, ГД „СПРРАТУ” и дирекция „ТПН“.

# **2. ОПИСАНИЕ НА ИЗИСКВАНИЯТА НА ВЪЗЛОЖИТЕЛЯ**

2.1. Възложителят желае да получи предложение под формата на Работен проект за:

* изграждане на комуникационно-информационна среда на МРРБ за свързването във виртуална частна мрежа с централна точка в сградата на министерството в гр. София и 10 абонатни поста в изнесените му звена в страната (първи етап);
* осигуряване на нейната реализация под формата на внедряване на доставено от страна на Възложителя оборудване (втори етап).

2.2. Работният проект следва да включва описание за изпълнение на дейностите и извършване на услуги по разделите, посочени по-долу:

2.2.1. **Раздел І** следва да включва одит и анализ на съществуващата комуникационната среда в МРРБ:

- анализ на комуникационната среда в МРРБ и изнесените му звена;

- наличното оборудване;

- обосновка на евентуалната необходимост от изграждане на нови канали и осигуряване на допълнителна инфраструктура с цел да се създаде комуникационно-информационна среда, която да отговаря на изискванията за надеждност и сигурност и на обема на работа на всички звена на МРРБ.

В отговор на изискванията на Възложителя по този раздел следва да бъде изготвено и включено:

А) техническо предложение за топология на Виртуалната частна мрежа с централен абонатен пост в сградата на МРРБ в гр. София и 10 броя терминални абонатни постове в изнесените звена на МРРБ в страната - изработване на проект за изграждане на комуникационно-информационна среда на Възложителя за свързването във виртуална частна мрежа с централна точка в сградата на министерството в гр. София и 10 абонатни поста в изнесените му звена в страната;

Б) препоръки относно преносната среда, подходящите капацитети на връзките според размера на базата данни, вида системи и споделени ресурси, използвани от Възложителя;

В) предложение за начин на осигуряване на физически достъп и сигурност на комуникационно-информационната среда на Възложителя;

Г) детайлна информация за начина, по който тези общо 10 точки на Възложителя, могат да бъдат свързани съгласно най-добрите практики чрез защитена комуникационна мрежа, отговаряща на следните условия:

• Осигуряване на свързаност с областните центрове на територията на страната - 10 абонатни поста в градовете София, Видин, Варна, Русе, Пловдив и Бургас;

• гарантиране на необходимата пропускателна способност;

• Осигуряване на централизирано наблюдение и управление на всички ресурси в мрежата на Възложителя;

• да притежава необходимата степен на защита, гарантираща недостъпност от други чужди за Възложителя мрежи, за достъп до предаваната информация от МРРБ;

• да гарантира възможността след като бъде изградена по подходящ начин., така че безпроблемно да могат да се внедряват допълнителни IP базирани услуги.

Изнесените звена на ГД „Програмиране на регионалното развитие”, ГД "Стратегическо планиране на регионалното развитие и административно-териториално устройство" и дирекция „Технически правила и норми“, които ще бъдат включени в единната комуникационна среда, се намират в следните областни градове на страната: София, Видин, Варна, Русе, Пловдив и Бургас.

2.2.2. **Раздел ІІ** следва да включва:

- технически спецификации и описание на функционалността на необходимото оборудване за изграждане на компютърната мрежа в централната точка и в изнесените 10 звена на МРРБ;

- финансова бюджетна оценка за доставката на специфицираното оборудване.

Предложеното по този раздел оборудване следва да осигури условия за използване на няколко вида комуникационни среди от страна на Възложителя с цел гарантираност и независимост на предаване на информацията, осигуряване на възможности за свързаност с фиксираната електронна съобщителна мрежа, с мобилни мрежи стандарт GSM, с оптичната мрежа на НАМДА и с Интернет.

2.2.3. **Раздел IІІ** следва да включва внедряване, в т.ч.: инсталиране/конфигуриране/ тест/пуск на доставеното от страна на Възложителя оборудване, което би следвало да бъде със спецификациите посочени в Раздел II, както и изпълнение на работния проект за изграждане на комуникационно информационната среда. Освен това, следва да бъде осигурен, инсталиран и настроен (конфигуриран по подходящ начин) от страна на Изпълнителя върху предоставено техническо средство (сървър) от страна на Възложителя подходящ мониторинг софтуер, който да може да осигурява наблюдение на мрежата на МРРБ и да има задължително следните функционални възможности за:

- следене натоварването и трафика на всички връзки и VPN портове в мрежата на МРРБ и съхраняване на данните в RRD база данни, като ги илюстрира подробно чрез PNG изображения;

- следене на загуби на пакети, времезакъснения и jitter до зададени при предварителната първоначална конфигурация на софтуера дестинации във VPN мрежата на МРРБ. Да може да показва статистики за различни времеви периоди, които да се задават от страна на технически специалисти на Възложителя в PNG изображения;

- проследяване на конфигурационните промени по устройствата във VPN мрежата на МРРБ, пазене на история на промените и оригиналните конфигурации в различни формати;  
- съхраняване в SQL база данни с уеб интерфейс на всички системни съобщения, генерирани от устройствата в мрежата на Възложителя;

- поддържане на сървър с TACACS+ протокол чрез SQL база данни. TACACS+ е протокол, който следва да се използва при т. нар. AAA (Authentication Accounting Authorization) модел при Cisco. Да има уеб интерфейс за дефиниране на привилегии за достъп;  
- следене на всички SNMP trap съобщения, генерирани от мрежовите устройства на МРРБ, да се подават аларми под формата на e-mail и SMS съобщения при настъпване на предварително дефинирани събития;

- мониторинг на зададен списък от устройства във VPN мрежата на МРРБ с осигурено известяване чрез e-mail и SMS.

Навсякъде, където е споменат модел, източник, процес, търговска марка или др. следва да се счита „или еквивалентен“.

Неразделна част от техническата спецификация са общите технически изисквания за изпълнение на обществената поръчка от документацията за участие.

Участниците трябва да предложат комплексно решение, което в максимална степен да удовлетвори реализацията на параметрите на необходимата на Възложителя услуга. Това решение трябва да бъде съобразено с техническите спецификации, да включва най-новите постижения на съвременните технологии, да бъде лесно за поддръжка и бъдещо разширяване. Представеното решение следва да бъде описано в техническото предложение и то трябва да гарантира наличността на услугата в изискваните параметри.

Гаранционна поддръжка – минимум 12 месеца.

Срок за изпълнение – до 5 месеца от сключването на договор.