УКАЗАНИЯ ЗА ПОДГОТОВКАТА, ПРЕДСТАВЯНЕТО НА ОФЕРТАТА, ЗА РЕДА И УСЛОВИЯТА ЗА ПРОВЕЖДАНЕ НА ОТКРИТАТА ПРОЦЕДУРА

***„*Изграждане на информационна инфраструктура на МРРБ и разработване**

**на електронни административни услуги”**

**с четири обособени позиции:**

**Обособена позиция № 1:**

„Осигуряване на свързаност на системите на всички звена в рамките на МРРБ изграждане на обща архитектура на вътрешноадминистративните връзки и връзките с потребителите“.

**Обособена позиция № 2:**

„Разработване и внедряване на PKI структура в рамките на МРРБ (електронен подпис)”.

**Обособена позиция № 3:**

„Разработване и внедряване на електронни административни услуги“.

**Обособена позиция № 4**:

„Разработване и внедряване на софтуерна информационна система за управление и контрол на информационните активи“.

I. Общи изисквания при изготвяне и представяне на офертата

1. При изготвянето и представянето на офертата участникът трябва да се придържа точно към изискванията и условията, посочени от Възложителя в тази документация, при спазване изискванията на Закона за обществените поръчки (ЗОП) и Правилника за неговото прилагане. Поставянето от страна на участника на условия и изисквания, които не отговарят на обявените в документацията ще води до отстраняването му.
2. За разглеждане ще бъде приета само оферта, отговаряща на нормативните изисквания и изискванията, предвидени в настоящата документация.
3. Подготовка за участие

3.1 Документацията по настоящата обществена поръчка е безплатна и може да бъде изтеглена от всяко заинтересовано лице от интернет адреса на МРРБ: http://www.mrrb.government.bg, раздел „Профил на купувача“ до крайният срок за получаването й. Участниците трябва да проучат всички указания и условия за участие, дадени в тази документация. Отговорността за правилното разучаване на документацията е на участниците.

3.2. Всички разходи за подготовка на офертите и участие в процедурата са за сметка на участниците. Спрямо Възложителя не могат да бъдат предявявани каквито и да е претенции за разходи, направени от участниците по подготовката и подаването на офертите им, независимо от резултата и самото провеждане на процедурата.

1. Разяснения
2. До 10 дни преди изтичането на срока за подаване на офертите всеки участник може да поиска писмено от Възложителя разяснения по документацията, който е длъжен да отговори в 4-дневен срок от постъпване на искането. В случай, че от предоставяне на разяснението от Възложителя до крайния срок за получаване на оферти остават по-малко от 6 дни Възложителят е длъжен да удължи срока за получаване на оферти с толкова дни, колкото е забавата.
3. Възложителят публикува разясненията на интернет страницата на МРРБ без да отбелязва в отговора участника, който е направил запитването.

5. Средства за комуникация

Всички комуникации между Възложителя и участниците, свързани с настоящата процедура са на български език и в писмен вид. Обменът на информация може да се извършва по един от следните начини: лично, по пощата с обратна разписка, по факс, по електронен път или чрез комбинация от тези средства по избор. За получено ще се счита уведомление, което е получено лично, на посочения от участника адрес за кореспонденция, вкл. ел. адрес или номер на факс.

II. Начини и срокове за представяне на офертата

1. Офертата трябва да бъде адресирана: „До Министерство на регионалното развитие и благоустройството, гр. София, ул. „Св. Св. Кирил и Методий” № 17-19, ст. 17б". Офертата се представя до крайният срок посочен в обявлението за обществената поръчка.

2. Всеки участник може да подаде оферта за една, няколко или всички обособени позиции. Офертата трябва да бъде представена в един общ запечатан непрозрачен плик, като в него са поставят един плик № 1 и отделни запечатани и непрозрачни пликове № 2 и 3 в зависимост от броя на обособените позиции, за които се участва.

3. Оферта, представена след изтичане на крайния срок или в незапечатан, прозрачен или  
скъсан плик, не се приема от Възложителя и се връща на участника.

1. Офертата се подава лично или по пощата с обратна разписка за получаване. Възложителят не носи отговорност за получаването на офертата в случай, че се използва друг начин на представяне.
2. При приемане на офертата на участника се издава документ за входящ номер за подадена и приета оферта.
3. До изтичане на срока за получаване на оферти, всеки участник може да промени, допълни или оттегли офертата си. Оттеглянето на офертата прекратява по-нататъшното участие в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта с входящ номер".
4. След изтичане на срока за получаване на оферти участникът може да представя допълнително документи към офертата си, само ако те са посочени в подготвения от комисията протокол с констатации относно наличието и редовността на представените в плик № 1 документи.

8. Офертите на участниците трябва да са със срок на валидност не по-кратък от 120 (сто и  
двадесет) календарни дни, считано от крайния срок за представянето им.

9. Възложителят може да изиска от класираните участници да удължат срока на валидност  
на офертата си до момента на сключване на договора за обществена поръчка. В този  
случай всеки участник трябва да удължи и срока на гаранцията за участие в процедурата.  
Участник, който не удължи в определения от Възложителя срок валидността на офертата  
си и гаранцията за участие, се отстранява от процедурата.

III. Изисквания при изготвяне на офертата

1. Офертата трябва да съдържа списък на документите, съдържащи се в нея, подписан от участника.
2. Върху големия плик, съдържащ описаните по-долу три плика, трябва да бъде отбелязана следната информация:
3. Адрес: Министерство на регионалното развитие и благоустройството, гр. София, ул. „Св. Св. Кирил и Методий”№ 17-19, ст. 17б".
4. Име, адрес, телефон, факс и електронен адрес на участника.
5. Върху плика се изписва предметът на поръчката и обособената позиция:

„ , обособена позиция № (изписва се обособената позиция) ".

3. Върху плик № 1 се отбелязва следното:

1. име на участника;
2. означение: „Документи за подбор“.

4. Върху плик № 2 се отбелязва следното:

1. име на участника;
2. означение: „Предложение за изпълнение на поръчката по обособена позиция №.........“.

Плик № 2 с надпис „Предложение за изпълнение на поръчката“, в който се поставят предложението и документите, свързани с изпълнението на поръчката, съобразно избрания от Възложителя критерий и посочените в документацията (Методиката за оценка и Техническата спецификация) изисквания. Пликът съдържа техническата оферта на участника по образец на Възложителя ведно с приложенията към нея.

Предложението за всяка обособена позиция трябва да бъде в отделен плик.

5. Върху плик № 3 се отбелязва следното:

1. име на участника;
2. означение: „Предлагана цена по обособена позиция №.........“.

Плик № 3 с надпис „Предлагана цена", който съдържа ценовото предложение на участника по образец на Възложителя ведно с приложенията към него.

Предлаганата цена за всяка обособена позиция трябва да бъде в отделен плик.

Забележка: Всички пликове № 1, 2 и 3 следва да се поставят в един плик, по реда, описан в т. 2, като върху него освен адрес за кореспонденция, телефон, факс и електронен адрес на участника следва да се изпише и за коя обособена позиция се участва.

**Съдържание на ПЛИК № 1 „ДОКУМЕНТИ ЗА ПОДБОР”:**

1. Оферта – по Приложение № 1;

2. Списък на всички документи, съдържащи се в офертата, подписан от участника;

3. Административни сведения за участника – попълва се приложения към настоящата документация Приложение № 2а;

4. Копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице Когато участникът в процедура е чуждестранно юридическо лице или техни обединения, документа се представя и в официален превод. Документите следва да бъдат с дата на издаване не по-рано от 3 (три) месеца преди датата на представянето им.

5. Доказателства за икономическото и финансовото състояние, както и за технически възможности и квалификация - доказва се с документите посочени от Възложителя в обявлението за обществена поръчка и в документацията за участие. Когато участникът в процедурата е чуждестранно юридическо лице или обединение документите се представят и в превод. Когато по обективни причини участникът не може да представи исканите от Възложителя документи, той може да докаже изпълнението на изискванията с всеки друг документ, който Възложителят приеме за подходящ.

6. Декларация за отсъствие на обстоятелствата по чл. 47, ал. 1, т. 1, б. "а-д" и ал. 2, т. 5 от ЗОП - Приложение № 3.

7. Декларация за отсъствие на обстоятелствата по чл. 47, ал. 1, т. 2 и т. 3 и ал. 2, т. 1, т.2а, т. 3 и т. 4от ЗОП - Приложение № 4.

8. Декларация за отсъствие на обстоятелствата по чл. 47, ал. 5 от ЗОП - Приложение № 5.

Декларациите по т. 6, 7 и 8 се представят от съответните лица по чл. 47, ал. 4 от ЗОП.

9. Декларация за приемане на условията в проекта на договор – по Приложение № 8.

10. Декларация по чл. 93, 94 и 96 от Регламент (ЕО, Евратом) № 1605/2002 на Съвета на ЕС (Приложение № 6).

10.1. Декларация по чл. 55, ал. 6 от ЗОП - Приложение № 16.

10.2. Декларация по чл. 55, ал. 5 от ЗОП - Приложение № 17.

\*Когато участникът в процедура е чуждестранно юридическо лице или техни обединения, декларациите се представят и в превод.

\*\* Когато участник в процедурата е обединение, което не е юридическо лице, декларациите по т. 6-10.2. се представят от всяко юридическо лице, включено в обединението.

\*\*\* Когато участникът предвижда участие на подизпълнители, декларациите по т. 6-10 се представят за всеки от тях, а изискванията към тях се прилагат съобразно вида и дела на тяхното участие.

11. Документ за внесена гаранция за участие в размера посочен в обявлението за обществена поръчка за съответната обособена позиция под форма на банкова гаранция, в касата на МРРБ или депозит по сметката на Възложителя. В нареждането за плащане задължително следва да бъде записано „Гаранция за участие по поръчка: ......................, обособена позиция № …“.

Подробните условия по гаранциите са описани по-долу в настоящите указания.

12. Споразумение за обединение (представя се оригинал или нотариално заверено копие от договора/споразумението за учредяване на обединението), включително и разпределението на правата и задълженията – когато е приложимо.

При участие на обединения, които не са юридически лица, критериите за подбор се прилагат към обединението участник, а не към всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**Съдържание на ПЛИК № 2 „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

Техническо предложение (оригинал) - изготвя се, подписва се и се подпечатва по приложения към настоящата документация образец - Приложение № 2;

**Съдържание на ПЛИК № 3 „ПРЕДЛАГАНА ЦЕНА”**

Ценово предложение (оригинал) - попълва се, подписва се и се подпечатва по приложения към настоящата документация образец - Приложение № 13;

Офертата (вкл. ценовата оферта), всички документи, съдържащи се в нея и списъкът по  
чл. 56, ал. 1, т. 14 от ЗОП, се подписват от участника/лицето, което представлява  
участника съгласно документа за регистрация, респ. удостоверението за актуално  
състояние, или от надлежно упълномощено лице или лица. Когато офертата или някои от съдържащите я документи е подписана от пълномощник/ци, към офертата се прилага нотариално заверено пълномощно, в което са изрично изброени действията, за които е/са упълномощено/и лицето/лицата.

Всички документи в офертата трябва да бъдат актуални към датата, определена за краен срок за подаване на офертата.

Документи, представени под формата на копия, следва да бъдат заверени на всяка страница „Вярно с оригинала“ и подпис на лицето представляващо участника.

Офертата и документацията, свързана с нея, се изготвя на български език по образеца в настоящата документация, попълнени ясно и четливо, без изтривания, зачерквания и поправки. Всички документи в офертата на участника, които не са на български език, се представят и в превод. В превода следва да е посочен документът, който е преведен, както и да съдържа име и подпис на лицето, извършило превода. Документите, изискуеми по смисъла на чл. 56, ал. 1, т. 1 от ЗОП се представят в официален превод, съгласно §1, т.16а от ДР на ЗОП.

УСЛОВИЯ ЗА УЧАСТИЕ В ПРОЦЕДУРАТА

I. Участници в процедурата

В процедурата могат да участват участници - български или чуждестранни физически или юридически лица, както и техни обединения. Не се допуска до участие в процедурата участник, който не отговаря на законовите изисквания или на някое от условията на Възложителя в тази документация.

Всеки участник има право да представи само една оферта. Не се допуска представянето на варианти в офертата.

В случай, че участникът е обединение, което не е юридическо лице, се представя и акта за създаването му в оригинал или в нотариално заверено копие (като в случаите, в които документът е съставен на чужд език се представя в превод и на български език). Споразумението за създаване на обединение за участие в настоящата обществена поръчка следва да съдържа клаузи, които гарантират, че:

* всички членове на обединението са отговорни, заедно и поотделно, за изпълнението на договора;
* един от членовете на обединението е упълномощен изрично да получава указания за и от името на всеки член на обединението;
* един от членовете е упълномощен да представи офертата от името и за сметка на обединението и да сключи договор с Възложителя;
* срокът на обединението е най-малко за времето, за което поръчката ще бъде изпълнена, включително периода за сервизна поддръжка;
* всички членове на обединението се задължават да останат в него за целия период на изпълнение на договора, освен при възникване на извънредни обстоятелства.

Участниците в обединението трябва да определят и посочат в договора лице, което ще представлява обединението пред Възложителя.

II. Подизпълнители

1. Участникът в процедурата е длъжен да заяви (Приложение № 7а) в офертата си дали предвижда при изпълнението на поръчката да ползва подизпълнител/и и както и вида на работите, които ще извършват и какъв ще бъде делът на участието на подизпълнителя/ите в изпълнението на поръчката.

2. Представя се и декларация за съгласие от всеки посочен подизпълнител, в която да са упоменати видът на работите, които ще извършват и делът (частта) от поръчката, който той ще изпълнява (Приложение № 7).

1. Участник, който е посочен като подизпълнител в офертата на друг участник не може да подаде самостоятелна оферта.
2. В случай, че изпълнението на обществената поръчка се възложи на участника, който за осъществяването й ползва подизпълнител/и, без да е декларирал това в офертата си, или ползва подизпълнител, който е различен от този, посочен в офертата, сключеният договор за изпълнение се прекратява незабавно по вина на изпълнителя, ведно с произтичащите от това законови и договорни последици.
3. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
4. Условия за недопускане (формални изисквания към офертата)

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Не се допуска до участие в процедурата участникът, в случай, че е представил оферта, за която е налице някое от изброените обстоятелства:

1. представената оферта е постъпила в незапечатан, или прозрачен, или с нарушена цялост плик;
2. представената оферта е постъпила с нарушена цялост;
3. представената оферта е постъпила след изтичане на крайния срок за представяне;
4. офертата не е комплектована в съответствие с изискванията на чл. 57, ал. 2 от ЗОП.
5. гаранцията за участие е представена под формата на банкова гаранция със срок на валидност по-кратък от срока на валидност на офертата.
6. Условия за отстраняване на участника

**1.** Не може да участва в процедурата за възлагане на обществена поръчка участник:

а) който е осъден с влязла в сила присъда (освен ако е реабилитиран) за:

- престъпление против финансовата, данъчната или осигурителната система (включително изпиране на пари) по чл. 253 - 260 от Наказателния кодекс (НК);

- подкуп по чл. 301 - 307 от НК;

- участие в организирана престъпна група по чл. 321 и 321а от НК;

- престъпление против собствеността по чл. 194 - 217 от НК;

- престъпление против стопанството по чл. 219 - 252 от НК.

б) който е обявен в несъстоятелност;

в) който е в производство по ликвидация или се намира в подобна процедура съгласно националните закони и подзаконови актове;

г) при който лицата по чл. 47, ал. 4 ЗОП, включително и прокуристите, когато има такива, са свързани лица, по смисъла на § 1, т. 23а от Допълнителните разпоредби на ЗОП с Възложителя или със служители на ръководна длъжност в неговата организация. Когато чуждестранно лице има повече от един прокурист, тази забраната се отнася за прокуриста, в чиято представителна власт е включена територията на Република България;

д) който е сключил договор с лице по чл. 21 или 22 от Закона за предотвратяване и установяване на конфликт на интереси (ЗПУКИ);

е) който е декларирал съгласие да участва като подизпълнител в офертата на друг участник;

ж) който участва в обединение, създадено за участие в настоящата обществена поръчка;

з) който е обединение и в неговия състав е включено физическо и/или юридическо лице, което участва и в друго обединение за изпълнение на същата обществена поръчка;

и) който не отговаря на изискванията на Възложителя, посочени в обявлението и документацията за участие и/или е представил оферта, която не отговаря на предварително обявените условия.

**2.** Не може да участва в настоящата процедура и участник, който:

а) е в открито производство по несъстоятелност или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът или участникът е преустановил дейността си;

б) е виновен за неизпълнение на задължения по договор за обществена поръчка, доказано от Възложителя с влязло в сила съдебно решение;

в) има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, в която се намира седалището на участника, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

г) има наложено административно наказание за наемане на работа на незаконно пребиваващи чужденци през последните до 5 години;

д) е осъден с влязла в сила присъда за престъпление по чл. 313 от НК във връзка с провеждане на процедури за възлагане на обществени поръчки.

Всеки участник в процедурата удостоверява отсъствието на посочените обстоятелства с декларация, подписана от лицата, определени в чл. 47, ал. 4 от ЗОП – по Приложение № 3, 4 и 5 от настоящата документация за участие. При подписване на договора за обществена поръчка участникът, определен за изпълнител, е длъжен да представи необходимите документи за удостоверяване липсата на изброените обстоятелства от съответните компетентни органи.

Участниците са длъжни да уведомяват Възложителя за всички настъпили промени в обстоятелствата по т. 1 и 2 в 7-дневен срок от настъпването им. Възложителят има право по всяко време да проверява заявените от участника данни в представената оферта.

Когато участникът е чуждестранно физическо или юридическо лице, той трябва да отговаря на изискванията, описани в този раздел, в държавата, в която е установен.

Когото участникът е обединение изискванията, посочени в т. 1 и т. 2 от настоящия раздел, се прилагат за всеки член на обединението.

Когото участникът предвижда участие на подизпълнители при изпълнението на обществената поръчка, изискванията се прилагат и за подизпълнителите.

Лицата, посочени в чл. 47, ал. 4 от Закона за обществените поръчки са:

1. при събирателно дружество - за лицата по чл. 84, ал. 1 и чл. 89, ал. 1 от Търговския закон (ТЗ);
2. при командитно дружество - за лицата по чл. 105 от ТЗ, без ограничено отговорните съдружници;
3. при дружества с ограничена отговорност - за лицата по чл. 141, ал. 2 от ТЗ, а при едноличните дружества с ограничена отговорност - за лицата по чл. 147, ал. 1 от ТЗ;
4. при акционерно дружество - за овластените лица по чл. 235, ал. 2 от ТЗ, а при липса на овластяване - за лицата по чл. 235, ал. 1 от ТЗ;
5. при командитно дружество с акции - за лицата по чл. 244, ал. 4 от ТЗ;
6. при едноличен търговец - за физическото лице - търговец;
7. във всички останали случаи, включително за чуждестранните лица - за лицата, които представляват участника.
8. в случаите по т. 1-6 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

ИЗИСКВАНИЯ КЪМ УЧАСТНИЦИТЕ

Доказателства за технически възможности и квалификация

1. Доказателства за технически възможности и квалификация по чл. 51 от ЗОП, посочени от възложителя в обявлението за обществена поръчка - всеки участник следва да представи данни, удостоверяващи наличието на необходимия капацитет за изпълнение на поръчката, както следва:

**1.1.** Да се представи Декларация с договорите, изпълнени през предходните 3 години, считано от датата, определена като краен срок за подаване на оферти - по Приложение № 10, придружен от препоръки за добро изпълнение, като участникът следва да докаже, че успешно е изпълнил договор/и с предмет сходен с предмета на обособената позиция, за която ще участва, както следва:

По обособена позиция № 1 - договор/и на обща стойност минимум 58 000,00 **лв.** с предмет сходен с предмета на поръчката. Под договор, сходен с предмета на поръчката по обособена позиция № 1, следва да се разбира договор с предмет: проектиране и/или анализ и оценка и изграждане/ внедряване на комуникационно-информационна среда и/или системи осигуряващи резервираност или комплексни отказоустойчиви ИТ решения.

Всеки участник следва да притежава и да представи:

- Доказателства за разполагането със специализирано звено за техническа поддръжка, работещо в режим 7 \* 24 \* 365 (Helpdesk), собствена система за регистриране на проблеми и процедури за реакция в случай на необходимост;

- Доказателства за регистрация от RIPE като LIR (със собствена автономна система и адресно пространство);

- Доказателства за наличието на техническа възможност за осигуряването, инсталирането и настройката (конфигуриран по подходящ начин) от страна на участника на подходящ мониторинг софтуер, който да може да осигурява наблюдение на мрежата на МРРБ, като приложи не по-малко от 2 броя референции за това.

По обособена позиция № 2 — договор/и на обща стойност минимум 230 000,00 **лв.** с предмет сходен с предмета на поръчката. Под договор, сходен с предмета на поръчката по обособена позиция № 2, следва да се разбира договор с предмет: разработка и внедряване на уеб базирана система за повече от 500 потребители, съдържаща компонент за идентификация и персонализация (собствена разработка или COTS) и поне още два бизнес компонента - клиенти на компонента за идентификация, имаща архитектура ориентирана към услуги, проектирана чрез обектно ориентиран бизнес и системен анализ и дизайн с UML и BPMN, разработена с JEE CASE система, при използване на следните технологични стандартни - XML, EJB, и следните стандарти за информационна сигурност - ISO 17799,ISO 27001, RFC 3647, ETSI TS 102 042 (или еквивалентни на тях).

По обособена позиция № 3 — договор/и на обща стойност минимум 230 000,00 **лв.** с предмет сходен с предмета на поръчката.

Под договор, сходен с предмета на поръчката по обособена позиция № 3, следва да се разбира договор с предмет: проектиране и/или анализ и оценка и изграждане/ внедряване на информационни системи, предоставящи електронни административни услуги.

По обособена позиция № 4 — договор/и на обща стойност минимум 120 000,00 **лв.** с предмет сходен с предмета на поръчката. Под договор, сходен с предмета на поръчката по обособена позиция № 4, следва да се разбира договор с предмет: проектиране и/или анализ и оценка и изграждане/ внедряване на информационни системи, предоставящи електронни административни услуги.

*Забележка*: отделните области посочени за позиции № 1-4 могат да са предмет на един или на повече от един договор. В случай, че са предмет на повече от един договор, всички договори съвкупно трябва да доказват опит във всички посочени области.

За изпълнени договори се считат тези, които са приети в рамките на 3-годишния период, считано от датата,определена като краен срок за подаване на оферти, без значение на датата на възлагането им.

Когато участникът е обединение, което не е юридическо лице, изискването се отнася за обединението като цяло.

1.2. За всички обособени позиции участникът следва да притежава валиден към датата на подаване на офертата сертификат по ISO 9001:2008 (или еквивалентен) и по ISO 27001:2005 (или еквивалентен) с обхват на сертификация по двата стандарта в областта на информационните технологии или извършване на консултантска дейност.

1.3. Участникът трябва да разполага с екип/и за осигуряване на качествено изпълнение на дейностите по обособената позиция, за която ще участва (попълва се Приложение № 11), както следва:

По обособена позиция № 1

Екипът за изпълнение на дейностите по тази обособена позиция трябва да отговаря на следните изисквания:

**Ключов експерт 1: Ръководител на проект**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Да притежава сертификат за управление на проекти, съгласно световно утвърдена методология за управление на проекти (Project Management Professional, PRINCE2 Practitioner, IPMA Level B/A или еквивалентен);
* Минимум 5 години професионален опит в областта на информационните технологии;
* Опит като ръководител на най-малко 2 успешно завършени инфраструктурни ИТ проекта.

**Ключов експерт 2: Системен архитект**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Най-малко 5 години професионален опит в областта на информационните технологии;
* Участие като ръководител на софтуерна разработка в минимум 5 успешно приключени проекта за разработване и внедряване на интегрирани информационни системи;
* Да притежава професионален опит и сертификати в областта на СУБД; управление на проекти; средства за разработка на информационни системи.
  + MCSE
  + MCDBA /SQL/
  + CCIE
  + Или еквивалентни

**Ключови експерти 3: Изграждане на ИТ инфраструктура (минимум двама служители).**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* сертификати, покриващи следните предметни области като цяло:
* CCNA – минимум двама специалисти
* Cisco Advanced Data Center Networking Infrastructure Support Specialist
* еквивалентни
* Минимум 5 години професионален опит в областта на информационните технологии.
* Опит в реализацията на най-малко 2 проектa свързани с разработването и внедряването на комуникационни и мрежови архитектури с инструменти за автоматизирано наблюдение, контрол и оптимизация на комуникационна и мрежова среда.

**Ключов експерт 4: Информационна сигурност**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 3 години професионален опит в областта на информационните технологии.
* Опит в реализацията на най-малко 2 проекта за разработка и/или внедряване и/или одитиране на информационната сигурност, свързани с разработката на софтуер и информационни системи или предоставянето на електронни услуги или изграждането на сигурността при различни топологии на комуникационни мрежи;

Специфичен професионален опит:

* CRISC
* MCSE
* ITIL Foundation
* ISO 9001 & 27001 Auditor
* Или еквивалентни

**Неключови експерти:**

Екипът за изпълнение на дейностите по тази обособена позиция следва да включва и минимум 3 неключови експерти, като в предложението участникът следва да опише ролята на всеки от тях.

Изисквания за образование, квалификация, умения и опит:

* Образователна степен бакалавър в областта на информационните технологии (или еквивалентна област);
* Опит в реализацията на най-малко 1 успешно завършен инфраструктурен ИТ проект през последните 3 години
* Изисквания за квалификация: експертите следва да са с необходимата квалификация в областта на технологиите и хардуерните устройства и мрежово оборудване в състава на сървърната инфраструктура на МРРБ, чиято текуща оценка, последван от анализ за възможности на оптимизация на услугите е фактор при разработване на окончателния дизайн на проектното решение. По отношение на тези експерти, участникът следва да представи единствено саморъчно подписана автобиография.

По обособена позиция № 2

Екипът за изпълнение на дейностите по тази обособена позиция трябва да отговаря на следните изисквания:

**Ключов експерт 1: Ръководител на проект**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* Притежава сертификат за управление на проекти, съгласно световно утвърдена методология за управление на проекти (Project Management Professional, PRINCE2 Practitioner или IPMA Level B/A или еквивалентен);
* Минимум 5 години професионален опит в областта на информационните технологии.
* Опит като ръководител на най-малко 3 успешно завършени инфраструктурни ИТ проекта.

**Ключов експерт 2: Ръководител на софтуерна разработка**

Изисквания за образование, квалификация, умения и опит:

Образователна степен магистър в областта на информационните технологии (или еквивалентна област);

* Минимум 5 години професионален опит в областта на информационните технологии;
* Опит в реализацията на най-малко 3 успешно завършени проекта в областта на информационните технологии, свързани с разработката на информационни решения базирани на многослойни архитектури и/или архитектури ориентирани към услуги.

**Ключов експерт 3: Системен архитект**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* Най-малко 5 години професионален опит в областта на информационните технологии;
* Участие като ръководител на софтуерна разработка в минимум 5 успешно приключени проекта за разработване и внедряване на интегрирани информационни системи;
* Притежава професионален опит и сертификати в областта на СУБД; управление на проекти; средства за разработка на информационни системи.
* MCSE
* MCDBA /SQL/
* CCIE
* Или еквивалентен

**Ключов експерт 4: Бизнес аналитик**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 3 години професионален опит в областта на информационните технологии;
* Опит в реализацията на най-малко 2 успешно завършени проекта или дейности от областта на информационните технологии, включващи анализ на изискванията за разработка на софтуерни системи.

**Ключов експерт 5: Ръководител по качеството**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 5 години професионален опит в областта на информационните технологии;
* Опит в реализацията на най-малко 3 успешно завършени проекта или дейности от областта на информационните технологии, включващи планиране и управление на качеството на софтуерните разработки.

**Ключов експерт 6: Информационна сигурност**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 5 години професионален опит в областта на информационните и комуникационни технологии.
* Опит в реализацията на най-малко 3 проекта за разработка и/или внедряване и/или одитиране на информационната сигурност, свързани с разработката на софтуер и информационни системи или предоставянето на електронни услуги или изграждането на сигурността при различни топологии на комуникационни мрежи;

**Неключови експерти:**

* Екипът за изпълнение на дейностите обособена позиция № 2 следва да включва минимум и 5 неключови експерта, като в предложението участникът следва да опише ролята на всеки от тях.
* Изисквания за образование, квалификация, умения и опит:
* Образователна степен бакалавър в областта на информационните технологии (или еквивалентна област);
* Опит в реализацията на най-малко 1 успешно завършен проект в областта на информационните технологии, свързан с анализ, оптимизация и разработка на софтуер и/или разработка на електронни административни услуги.
* По отношение на тези експерти, участникът следва да представи единствено саморъчно подписана автобиография.

По обособена позиция № 3

Екипът за изпълнение на дейностите по тази обособена позиция трябва да отговаря на следните изисквания:

**Ключов експерт 1: Ръководител на проект**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* Притежава сертификат за управление на проекти, съгласно световно утвърдена методология за управление на проекти (Project Management Professional, PRINCE2 Practitioner или IPMA Level B/A или еквивалентен);
* Минимум 5 години професионален опит в областта на информационните технологии.
* Опит като ръководител на най-малко 3 успешно завършени инфраструктурни ИТ проекта.

**Ключов експерт 2: Ръководител на софтуерна разработка**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 5 години професионален опит в областта на информационните технологии;
* Опит в реализацията на най-малко 3 успешно завършени проекта в областта на информационните технологии, свързани с разработката на информационни решения базирани на многослойни архитектури и/или архитектури ориентирани към услуги.

**Ключов експерт 3: Системен архитект**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* Най-малко 5 години професионален опит в областта на информационните технологии;
* Участие като ръководител на софтуерна разработка в минимум 5 успешно приключени проекта за разработване и внедряване на интегрирани информационни системи;
* Притежава професионален опит и сертификати в областта на СУБД; управление на проекти; средства за разработка на информационни системи.
* MCSE
* MCDBA /SQL/
* CCIE
* Или еквивалентен

**Ключов експерт 4: Бизнес аналитик**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 3 години професионален опит в областта на информационните технологии;
* Опит в реализацията на най-малко 2 успешно завършени проекта или дейности от областта на информационните технологии, включващи анализ на изискванията за разработка на софтуерни системи.

**Ключов експерт 5: Ръководител по качеството**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 5 години професионален опит в областта на информационните технологии;
* Опит в реализацията на най-малко 3 успешно завършени проекта или дейности от областта на информационните технологии, включващи планиране и управление на качеството на софтуерните разработки.

**Ключов експерт 6: Информационна сигурност**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Минимум 5 години професионален опит в областта на информационните и комуникационни технологии.
* Опит в реализацията на най-малко 3 проекта за разработка и/или внедряване и/или одитиране на информационната сигурност, свързани с разработката на софтуер и информационни системи или предоставянето на електронни услуги или изграждането на сигурността при различни топологии на комуникационни мрежи;

**Неключови експерти:**

Екипът за изпълнение на дейностите по тази обособена позиция следва да включва минимум още 5 неключови експерта, като в предложението участникът следва да опише ролята на всеки от тях.

Изисквания за образование, квалификация, умения и опит:

* Образователна степен бакалавър в областта на информационните технологии (или еквивалентна област);
* Опит в реализацията на най-малко 1 успешно завършен проект в областта на информационните технологии, свързан с анализ, оптимизация и разработка на софтуер и/или разработка на електронни административни услуги.
* По отношение на тези експерти, участникът следва да представи единствено саморъчно подписана автобиография.

По обособена позиция № 4

Екипът за изпълнение на дейностите по тази обособена позиция трябва да отговаря на следните изисквания:

**Ключов експерт 1: Ръководител на проект**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Притежава сертификат за управление на проекти, съгласно световно утвърдена методология за управление на проекти (Project Management Professional, PRINCE2 Practitioner или IPMA Level B/A или еквивалентен);
* Минимум 5 години професионален опит в областта на информационните технологии.
* Опит като ръководител на най-малко 3 успешно завършени инфраструктурни ИТ проекта.

**Ключов експерт 2: Системен архитект**

Изисквания за образование, квалификация, умения и опит:

* Образователна степен магистър в областта на информационните технологии (или еквивалентна област);
* Най-малко 5 години професионален опит в областта на информационните технологии;
* Участие като ръководител на софтуерна разработка в минимум 5 успешно приключени проекта за разработване и внедряване на интегрирани информационни системи;
* Притежава професионален опит и сертификати в областта на СУБД; управление на проекти; средства за разработка на информационни системи.
* MCSE
* MCDBA /SQL/
* CCIE
* Или еквивалентен

**Ключов експерт 3: Изграждане на ИТ инфраструктура, минимум двама човека**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* сертификати, покриващи следните предметни области като цяло:
* CCNA – минимум двама специалисти
* Cisco Advanced Data Center Networking Infrastructure Support Specialist
* Минимум 5 години професионален опит в областта на информационните технологии.
* Опит в реализацията на най-малко 3 проектa свързани с разработването и внедряването на комуникационни и мрежови архитектури с инструменти за автоматизирано наблюдение, контрол и оптимизация на комуникационна и мрежова среда.

**Ключов експерт 4: Информационна сигурност**

Изисквания за образование, квалификация, умения и опит:

* Образователна степен магистър в областта на информационните технологии(или еквивалентна област);
* Минимум 3 години професионален опит в областта на информационните технологии.
* Опит в реализацията на най-малко 2 проекта за разработка и/или внедряване и/или одитиране на информационната сигурност, свързани с разработката на софтуер и информационни системи или предоставянето на електронни услуги или изграждането на сигурността при различни топологии на комуникационни мрежи;

Специфичен професионален опит:

* CRISC
* MCSE
* ITIL Foundation
* ISO 9001 & 27001 Auditor
* Или еквивалентен

**Неключови експерти:**

Екипът за изпълнение на дейностите по тази обособена позиция следва да включва и минимум 3 неключови експерти, като в предложението участникът следва да опише ролята на всеки от тях.

Изисквания за образование, квалификация, умения и опит:

* Образователна степен бакалавър в областта на информационните технологии (или еквивалентна област);
* Опит в реализацията на най-малко 1 успешно завършен инфраструктурен ИТ проект.
* Изисквания за квалификация:

Експертите следва да имат необходимата квалификация в областта на софтуерните приложения и платформи, съществуващи в инфраструктурата на МРРБ, които като цяло да покриват следните изисквания :

* MCSE - Microsoft Windows Server 2003
* Microsoft Certified Technology Specialist Windows Server 2008 Active Directory Configuration
* Или еквивалентни

Минимум 2 експерти, с необходимата квалификация в областта на технологиите и хардуерните устройства и мрежово оборудване в състава на сървърната инфраструктура на електронното правителство, чиято текуща оценка, последван от анализ за възможности на оптимизация на услугите е фактор при разработване на окончателния дизайн на проектното решение – минимум 1 експерт със сертификат, покриващи следните предметни области като цяло:

* CCNA – минимум двама специалисти
* Cisco Advanced Data Center Networking Infrastructure Support Specialist
* Или еквивалентни

По отношение на тези експерти,участникът следва да представи единствено саморъчно подписана автобиография.

Изискване към всички обособени позиции е да бъде включен неключов експерт – юрист, за който се представя удостоверение за придобита юридическа правоспособност и саморъчно подписана автобиография.

Участник, който не е предложил екип с квалификация и опит в съответствие с посоченото, се отстранява.

Участникът представя Списък на екипа (по Приложение № 11) и автобиографии на експертите включени в него (по Приложение № 12).

За всяка обособената позиция, за която участва, участникът следва да представи списък на експертите, които ще извършват дейностите по обществената поръчка, ведно с приложени автобиографии за всеки от експертите с приложени копия от документи, удостоверяващи образованието и професионалната квалификация на лицата, отговарящи за изпълнението на поръчката. Към автобиографията се прилагат дипломи за завършено образование и квалификационни степени, референции, копия от трудови/служебни/осигурителни книжки, длъжностни характеристики и други подходящи документи.

Забележка: за всички експерти, за които е посочено изискване за образователно-квалификационна степен „в областта на информационните технологии или еквивалентна“ за такава се приемат специалностите Автоматика, Информационна и управляваща техника, Информатика, Информационни системи, Информационни технологии, Компютърни науки, Компютърни системи и технологии, Компютърни технологии и приложно програмиране, Комуникационна техника и технологии, Математика, Математика и информатика, Математика и компютърни науки, Приложна математика, Софтуерни и Интернет технологии, Софтуерно инженерство, Съобщителна техника.

2. При наличие на обективна невъзможност на експерт, включен в офертата на участника, да изпълнява възложената му дейност, той може да бъде заменен с друг експерт, чийто опит, образование и квалификация са аналогични или по-високи на предложения в офертата. Промяната в състава може да се осъществи само след надлежното уведомяване на Възложителя за предстоящата промяна и причините, които са я наложили, и получаване на неговото изрично съгласие, изразено в писмена форма.

3. При никакви обстоятелства замяната на експерти и привличането на допълнителни специалисти, включително и помощен персонал, не е основание за искане на каквото и да е допълнително плащане извън договорената цена.

**4.** Ръководителят и членовете на екипа могат да участват в офертата на един участник по една или няколко обособени позиции, но немогат да бъдат включени в оферта за участие на друг участник. Ако Възложителят установи, че не е спазено това изискване офертите на тези участници ще бъдат отстранени.

Икономическо и финансово състояние:

1. Минимален общ оборот на участника за последните 3 (три) финансови години - 2009, 2010 и 2011 г., в зависимост от датата, на която участникът е учреден или е започнал дейността си по обособени позиции, както следва:

1. По обособена позиция № 1 – 70 000,00 **лв.**
2. По обособена позиция № 2 - 290 000,00 **лв.**
3. По обособена позиция № 3 - 290 000,00 **лв.**
4. По обособена позиция № 4 - 150 000,00 **лв.**

**2.** Минимален специфичен оборот на участника за последните 3 (три) финансови години - 2009, 2010 и 2011 г., в зависимост от датата, на която участникът е учреден или е започнал дейността си по обособени позиции, както следва:

1. По обособена позиция № 1 – 58 000,00 **лв.**
2. По обособена позиция № 2 - 230 000,00 **лв.**
3. По обособена позиция № 3 - 230 000,00 **лв.**
4. По обособена позиция № 4 - 120 000,00 **лв.**

Когато съгласно националното законодателство на участника финансовата година не съвпада с календарната, представените отчети следва да покриват посочените календарни години.

В случай, че участникът е обединение, което не е юридическо лице, изискването за оборот се отнася сумарно за оборота на лицата, включени в обединението.

Участникът представя подписана и подпечатана информация за оборота по Приложение № 9, като информацията по точки 1.1. - 1.4. се доказва чрез:

За юридическите лица: счетоводен баланс, отчет за приходите и разходите, одобрени и заверени съгласно изискванията на националното законодателство на участника за всяка от предходните три приключени финансови години (2009 г., 2010 г. и 2011 г.) в зависимост от датата, на която участникът е учреден или е започнал дейността си.

Чуждестранните лица представят съответно еквиваленти на финансови отчети.

Когато участник е физическо лице, същото следва да представи годишните си данъчни декларации за последните три приключени финансови години.

ГАРАНЦИИ

I. Гаранция за участие

1. Участниците трябва да представят гаранция за участие в размер на:

За обособена позиция № 1: **290,00 лв.**

За обособена позиция № 2: **1 100,00 лв.**

За обособена позиция № 3: **1 100,00 лв.**

За обособена позиция № 4: **600,00 лв.**

1. Гаранцията се представя в една от следните форми по избор на участника:

а. оригинал на банкова гаранция за участие в полза на възложителя, валидна най-малко 30 (тридесет) дни след изтичане срока за валидност на офертите. Банковата гаранция за участие следва да бъде изготвена по образеца в Приложение № 14 или по образец на обслужващата банка на участника;

б. парична сума, внесена по следната сметка на Възложителя:

Банка: Българска народна банка – Централно управление.

IBAN: BG24 BNBG 9661 3300 1663 01, BIC: BNBGBGSD.

**в.** Документ (оригинал или заверено от участника копие), удостоверяващ внесена гаранция за участие, в който изрично е посочен предмета на поръчката, внесена в касата на МРРБ на адрес: гр. София, 1202, ул. ”Св. Св. Кирил и Методий” № 17-19, ет. 5.

Когато участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

В платежния документ или в банковата гаранция изрично се посочва процедурата и обособената позиция, за която се представя гаранцията.

1. Възложителят задържа, усвоява или освобождава гаранцията за участие при условията и реда на чл. 61 и чл. 62 от ЗОП. Когато участникът е представил банкова гаранция, Възложителят има право да пристъпи към упражняване на правата по нея.

4. Възложителят освобождава гаранциите за участие:

* 1. на отстранените участници в срок от 5 работни дни след изтичане на срока за обжалване на решението на Възложителя за определяне на изпълнител.
  2. класираните на първо и второ място участници - след сключване на договора за обществена поръчка, а на останалите класирани участници - в срок от 5 работни дни след изтичане на срока за обжалване на решението на Възложителя за определяне на изпълнител.

4.3. при прекратяване на процедурата за възлагане на обществена поръчка гаранциите на всички кандидати или участници се освобождават в срок от 5 работни дни след изтичане на срока за обжалване на решението за прекратяване.

II. Гаранция за изпълнение на договора

1. Участникът определен за изпълнител на обществената поръчка е длъжен преди подписването на договора да представи гаранция за изпълнение в размер на 3% от стойността му без ДДС по съответната обособена позиция.

**2.** Гаранцията за изпълнение на договора трябва да бъде представена по желание на участника в една от следните форми:

2.1. под формата на парична сума, платима по следната банкова сметка на МРРБ: БНБ - Централно управление, IBAN: BG24 BNBG 9661 3300 1663 01, BIC код: BNBGBGSD.

2.2. оригинал на банкова гаранция за изпълнение на договора, издадена в полза на Възложителя, по образеца в Приложение № 15, валидна 60 дни след изтичане на срока за изпълнение на задълженията по договора за съответната обособена позиция, в т.ч. и на гаранционната поддръжка. Банковата гаранция за изпълнение на договора следва да бъде изготвена по образец на Възложителя или по образец на обслужващата банка на участника.

1. В платежния документ или в банковата гаранция изрично се посочва процедурата и обособената позиция, за която се представя гаранцията.
2. Договорът за изпълнение на обществената поръчка не се сключва с участник, определен за изпълнител, който при подписването му не представи документ за гаранция за изпълнение, съгласно обявените условия.
3. Условията и сроковете за задържане и освобождаване на гаранцията за изпълнение се уреждат в договора за възлагане на поръчката.

6. Гаранцията за изпълнение на договора се освобождава без Възложителят да дължи лихви за периода, през който средствата законно са престояли при него.

7. В случай, че участникът е обединение, банковата гаранция или паричната сума може да бъде внесена от всеки един от участниците в обединението.

8. Банковите разходи по откриването на гаранциите са за сметка на участника. Разходите по евентуалното им усвояване са за сметка на Възложителя. Участникът трябва да предвиди и заплати своите такси по откриване и обслужване на гаранциите така, че размера на гаранцията да не бъде по-малък от определения в настоящата документация.

ЦЕНОВА ОФЕРТА И НАЧИН НА ЗАПЛАЩАНЕ

1. Ценовата оферта следва да бъде подписана и подпечатана от лицето/та, представляващо/и участника.

1. Начин за образуване на предлаганата цена - цената на офертата за изпълнение на поръчката следва да включва всички разходи на участника по изпълнението на работата, включително разходи за данъци, такси, осигуровки, командировки и др. такси и други плащания, съгласно действащото законодателство.
2. Ценовата оферта не подлежи на промяна за целия срок на изпълнението на договора.
3. Предлаганата цена трябва да се посочи в български лева, без включен ДДС.
4. Участникът ще бъде единствено отговорен за евентуални допуснати грешки или пропуски в изчисленията на предложените от него цени.
5. Извън плик № 3 с надпис „Предлагана цена" не трябва да е посочена никаква информация относно цената. Участници, които по какъвто и да е начин са включили някъде в офертата си извън плик № 3 „Предлагана цена" елементи, свързани с предлаганата цена (или части от нея), ще бъдат отстранени от участие в процедурата.

7. Начин на заплащане

1. Заплащането на услугата ще се извърши по реда и при условията, посочени в договора. Плащането се извършва еднократно в срок до 10 работни дни след представяне на двустранно подписан протокол за приемане на крайния продукт от Възложителя или негови представители без забележки и оригинална данъчна фактура.
2. Всички плащания от Възложителя се извършват в съответствие с условията на съответния договор за съответната обособена позиция, безкасово, в български лева, чрез банков превод, с платежно нареждане по сметка, посочена от изпълнителя след представяне на оригинална фактура и приемане на работата от Възложителя или упълномощен от него представител. Във фактурите и в приемо-предавателните протоколи и писмата за приемането на работата следва да бъде посочен регистрационният номер на проекта.
3. Стойността на поръчката по отделните обособени позиции не бива да надвишава следните стойности:

Обособена позиция № 1: 29 166,67 лв. без включен ДДС;

Обособена позиция № 2: 116 666,67 лв. без включен ДДС;

Обособена позиция № 3: 116 736,67 лв. без включен ДДС, включително:

Дейност 4: Технологична подготовка и разработка на електронни административни услуги, съответстващи на Закона за електронното управление. 9 250,00 лв. без включен ДДС;

Дейност 5: Технологична подготовка и пилотно внедряване на електронни услуги 82 486,67 лв. без включен ДДС;

Дейност 6: Разработване и внедряване на електронен публичен регистър на свлачищните райони 25 000,00 лв. без включен ДДС.

Обособена позиция № 4: 60 000,00 лв. без включен ДДС, включително:

Дейност 8: Разработване и внедряване на софтуерна информационна система за управление и контрол на информационните активи 50 000,00 лв. без включен ДДС;

Дейност 10: Сертификация на техническо задание за софтуерна информационна система за управление и контрол на информационните активи и Сертифициране на софтуерна информационна система за управление и контрол на информационните активи 10 000,00 лв. без включен ДДС.

Участник, който предложи цена за изпълнение на съответна обособена позиция, която надвишава горепосочения финансов ресурс на Възложителя ще бъде отстранен от участие в процедурата.

КРИТЕРИЙ ЗА ОЦЕНКА НА ОФЕРТАТА

Офертите на участниците ще се оценяват и класират при използването на критерий „икономически най-изгодна оферта” по отделно разработена методика.

Показателите, по които ще се определи икономически най-изгодната оферта и тежестта на всеки един от тях в комплексната оценка на офертата са изчерпателно посочени в документацията за участие.

**УСЛОВИЯ И РЕД ЗА ПРОВЕЖДАНЕ НА ОТКРИТАТА ПОЦЕДУРА**

**Еднократна промяна в обявлението и/или документацията за обществената поръчка**

**1.** По собствена инициатива или по предложение на заинтересованото лице, Възложителят може еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.

**2.** Всяко заинтересовано лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата.

**3.** Промените в обявлението и/или документацията се извършват чрез решение за промяна, което се публикува в Регистъра на обществените поръчки в 14-дневен срок от публикуване на обявлението за откриване на процедурата.

**4.** С решението за промяна Възложителят няма право да променя дейностите и/или доставките по обявения предмет на поръчката.

**5.** В решението за промяна Възложителят определя и нов срок за получаване на оферти или заявления за участие, който не може да бъде по-кратък от първоначално определения.

**6.** Възложителят може да не определя нов срок за получаване на оферти, когато промените не засягат критериите за подбор, изискванията към офертата или изпълнението на поръчката.

**7.** След изтичането на срока по чл. 27а, [ал. 3](javascript:top.doccontent_selector.fnNavigate('чл27а_ал3');) от ЗОП Възложителят може да публикува решение за промяна само когато удължава обявените срокове в процедурата.

**8.** Възложителят е длъжен да удължи обявените срокове в процедурата:

**8.1.** когато се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение;

**8.2.** в случаите по [чл. 29, ал. 2](javascript:top.doccontent_selector.fnNavigate('чл29_ал2');) от ЗОП, когато от предоставяне на разяснение до крайния срок за получаване на оферти или заявления за участие остават по-малко от 6 дни.

**9.** Възложителят може да удължи обявените срокове в процедурата, когато:

**9.1.** В първоначално определения срок няма постъпили заявления или оферти или е получено само едно заявление или оферта;

**9.2**. Това се налага в резултат от производство по обжалване.

**10.** С публикуването на решение за промяна в Регистъра на обществените поръчки се смята, че всички заинтересовани лица са уведомени.

**Разглеждане, оценяване и класиране на офертите**

**1.** Комисията назначена от Възложителя за разглеждане, оценка и класиране на офертите, започва работа след получаване на списъка с участниците и представените оферти.

**2.** При промяна на датата и часа на отваряне на офертите участниците се уведомяват писмено.

**2.1.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и на юридически лица с нестопанска цел.

**2.2.** Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

**2.3.** В присъствието на лицата по чл. 68, ал. 3 от ЗОП комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници.След това комисията отваря плик № 1 и оповестява документите, които той съдържа, и проверява съответствието със списъка по [чл. 56, ал. 1, т. 14](javascript:top.doccontent_selector.fnNavigate('чл656_ал1_т14');) от ЗОП.

**2.4.** След отварянето на плик № 2 и плик № 1 публичната част от заседанието на комисията приключва. На закрито заседание комисията разглежда внимателно представените документи за подбор в плик № 1 за съответствие с критериите за подбор, поставени от Възложителя и съставя протокол.

**2.5.** Когато установи липса на документи и/или несъответствия с критериите за подбор или с други изисквания на Възложителя, комисията изпраща протокола до всички участници.

**2.6.** Участниците представят на комисията съответните документи в срок 5 работни дни от получаването на протокола. Участникът няма право да представя други документи освен липсващите и тези за отстраняване на несъответствията, посочени в протокола на комисията.

**2.7.** След изтичането на определения срок за представяне на допълнителни документи комисията пристъпва към разглеждане на допълнително представените документи относно съответствието на участниците с критериите за подбор, поставени от Възложителя. Комисията не разглежда документите в плик № 2 на участниците, които не отговарят на критериите за подбор.

**2.8.** При необходимост комисията може по всяко време:

1. Да проверява заявените от участниците данни, включително чрез изискване на информация от други органи и лица;

2. Да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

**2.9.** Комисията е длъжна да уведоми Възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на [чл. 15](javascript:top.navigateDocument('ЗЗК_2008_99213#чл15');) от [Закона за защита на конкуренцията](javascript:top.navigateDocument('ЗЗК_2008_99213');). В тези случаи Възложителят уведомява Комисията за защита на конкуренцията, като уведомяването не спира провеждането и приключването на процедурата.

**2.10.** Пликът с цената, предлагана от участник, чиято оферта не отговаря на изискванията на Възложителя, не се отваря.

**2.11.** Комисията отваря плика с предлаганата цена, след като е изпълнила следните действия:

1. разгледала е предложенията в плик № 2 за установяване на съответствието им с изискванията на възложителя;

2. оценила е офертите по всички други показатели, различни от цената.

**2.12.** Комисията обявява по подходящ начин датата, часа и мястото на отваряне на ценовите оферти, при което право да присъстват имат участниците в процедурата или техни упълномощени представители, както и представители на юридически лица с нестопанска цел и на средствата за масово осведомяване. При отваряне на ценовите оферти комисията оповестява предлаганите цени.

**2.13.** Преди отварянето на ценовите оферти комисията съобщава на присъстващите лица резултатите от оценяването на офертите по другите показатели.

**3.** Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и ал. 5 ЗОП и посочените в обявлението обстоятелства по чл. 47, ал. 2 ЗОП в 7-дневен срок от настъпването им.

Комисията **предлага** на Възложителя да отстрани от процедурата всеки участник:

а) който не е представил някой от необходимите документи по чл. 56 ЗОП;

б) за когото са налице обстоятелства по чл. 47, ал. 1 и ал. 5 от ЗОП и посочените в обявлението обстоятелства по чл. 47, ал. 2 от ЗОП;

в) който е представил оферта, която не отговаря на предварително обявените условия на възложителя;

г) който е представил оферта, която не отговаря на изискванията на чл. 57, ал. 2 от ЗОП;

д) за когото по реда на [чл. 68, ал. 11](javascript:top.doccontent_selector.fnNavigate('чл68_ал11');) от ЗОП е установено, че е представил невярна информация за доказване на съответствието му с обявените от възложителя критерии за подбор.

**4.** Комисията не може да предложи за отстраняване участник, когато в държавата членка, в която е установен, той има право да предоставя съответната услуга независимо от статута или правноорганизационната му форма.

**5.** Когато офертата на участник съдържа предложение с числово изражение, което подлежи на оценяване и е с повече от 20% по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

**5.1.** Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани със:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

**5.2.** Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

**6.** Комисията разглежда допуснатите оферти и ги оценява в съответствие с предварително обявената методика.

**7**. Комисията класира участниците по степента на съответствие на офертите с предварително обявените от възложителя условия.

**8.** Възложителят има право на контрол върху работата на комисията за провеждане на процедурата преди издаване на съответните решения. При осъществяване на контрола Възложителят проверява само съдържанието на съставените от комисията протоколи за съответствие с изискванията на закона и предварително обявените условия на обществената поръчка.

**9.** В случай че при контрола по чл. 36а от ЗОП се установят нарушения в работата на комисията, които могат да се отстранят без това да налага прекратяване на процедурата, Възложителят дава писмени указания за отстраняването им. Указанията на Възложителя са задължителни за комисията. Извършените действия и взетите решения в изпълнение на указанията се отразяват в протокол, като в случай на несъгласие, към него се прилага особено мнение.

**10.** Комисията съставя протокол за разглеждането, оценяването и класирането на офертите. Протоколът се подписва от всички членове и се предава на Възложителя заедно с цялата документация. Когато член на комисията е против взетото решение, той подписва протокола с особено мнение и излага писмено мотивите си.

**11.** Комисията приключва своята работа с приемането на протокола от Възложителя.

**Определяне на изпълнител на обществената поръчка**

**1.** В срок 5 работни дни след приключване работата на комисията Възложителят издава мотивирано решение, с което обявява класирането на участниците и участника, определен за изпълнител.

**2.** В решението по т. 1. Възложителят посочва и отстранените от участие в процедурата участници и оферти и мотивите за отстраняването им.

**3.** Възложителят изпраща решението на участниците в тридневен срок от издаването му.

**4.** При писмено искане от участник, направено в срока за обжалване на решението, Възложителят е длъжен в тридневен срок от получаването да му осигури копие или достъп до протокола в зависимост от искането на участника.

**5.** Възложителят сключва договор за възлагане на обществената поръчка с участника, класиран от комисията на първо място и определен за изпълнител, след като участникът:

а) представи документи от съответните компетентни органи за удостоверяване липсата на обстоятелствата по чл. 47, ал. 1 и ал. 2 от ЗОП;

б) представи определената гаранция за изпълнение на договора.

в) извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от Възложителя при откриване на процедурата.

**6.** Възложителят е длъжен да сключи договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

**7.** Възложителят няма право да сключи договор преди изтичане на 14-дневен срок от уведомяването на заинтересованите участници за решението за определяне на изпълнител.

**8.** Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение.

**9.** Възложителят няма право да сключи договор с избрания изпълнител преди влизането в сила на всички решения по процедурата освен когато е допуснато предварително изпълнение.

**10.** Не се допуска сключването на безсрочни договори за обществени поръчки.

**11.** Възложителят може да сключи договор за обществена поръчка преди изтичането на срока по чл. 41, ал. 3 ЗОП, когато определеният за изпълнител е единственият заинтересован участник.

**12.** Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:

1. откаже да сключи договор;

2. не изпълни някое от изискванията на [чл. 42, ал. 1](javascript:top.doccontent_selector.fnNavigate('чл42_ал1');) от ЗОП;

3. не отговаря на изискванията на [чл. 47, ал. 1](javascript:top.doccontent_selector.fnNavigate('чл47_ал1');) и [5](javascript:top.doccontent_selector.fnNavigate('чл47_ал5');) от ЗОП или на посочените в обявлението изисквания на [чл. 47, ал. 2](javascript:top.doccontent_selector.fnNavigate('чл47_ал2');) от ЗОП.